เอไอเอส คุยลั่นทุ่งเปิดบริการ 5 จี รายแรกใน ไทย-อาเซียน รุกขยายพื้นที่ทุกสัปดาห์
นายปรัธนา ลีลพนัง หัวหน้าคณะผู้บริหารกลุ่มลูกค้าทั่วไป บริษัทแอดวานซ์ อินโฟร์ เซอร์วิส จำกัด (มหาชน) หรือเอไอเอส กล่าวระหว่างการแถลงแผนให้บริการ 5 จีเมื่อวันที่ 2 มี.ค.2563 ว่า ปัจจุบันการติดตั้งโครงข่าย 5 จีครอบคลุมพื้นที่บริการในกรุงเทพมหานครและหัวเมืองใหญ่ประมาณ 25 ตารางกิโลเมตรแล้ว โดยเอไอเอสกำลังเดินหน้าขยายเครือข่าย 5 จีต่อเนื่อง เพิ่มขึ้นในอัตรา 2 เท่าในทุกๆ สัปดาห์ทั้งนี้ หลังการประมูล 5 จี เสร็จสิ้นเมื่อวันที่ 16 ก.พ. 2563 เอไอเอสเป็นผู้เข้าประมูลรายแรกที่เข้าไปชำระเงินงวดแรก สำหรับคลื่นความถี่ 2600 MHz (เมกะเฮิรตซ์) และให้บริการเชิงพาณิชย์ทันทีเมื่อวันที่ 24 ก.พ. ทำให้สามารถ ประกาศตัวได้ว่า เป็นผู้ให้บริการไทยรายแรกที่เปิดบริการ 5 จี และยังเป็นรายแรกในภูมิภาคเอเชียตะวันออกเฉียงใต้ (อาเซียน) ด้วยนายปรัธนากล่าวว่า ขณะนี้พื้นที่ใช้งานเอไอเอส 5 จี อยู่ในเขตเมืองกรุงเทพฯ ได้แก่ ห้างพารากอน ห้างสยามดิสคัฟเวอรี่ สยามเซ็นเตอร์ เซ็นทรัลเวิลด์ ย่านสาธรไล่มาจนถึงจตุจักร และถนนสุขุมวิท จนถึงแยกอโศก ส่วนที่ต่างจังหวัดครอบคลุมบริเวณท่าแพ เชียงใหม่ ลานย่าโม นครราชสีมา นครปฐม ภูเก็ต แหลมบาลีฮาย พัทยา และภายในเขตพัฒนาเศรษฐกิจพิเศษภาคตะวันออก (อีอีซี) เป็นต้นผู้ที่จะใช้งานได้นั้นต้องเป็นผู้ที่มีมือถือรองรับ 5 จี บนคลื่นความถี่ 2600 MHz โดยการจะตรวจสอบว่าใช้งานได้หรือไม่ สามารถกด *987# แล้วโทร.ออก หากใช้งานได้ต้องทำตามขั้นตอนเริ่มต้นการใช้งานต่อ (Activated) โดยกด *212955 โทร.ออก ก็จะสามารถใช้บริการเอไอเอส 5 จีได้ทันทีสำหรับมือถือ 5 จี รุ่นใหม่ที่กำลังทยอยวางจำหน่ายได้แก่ ซัมซุง Galaxy S 20 Ultra หัวเว่ย Mate 30 Pro และออปโป้ FindX 2 และ Find X2 Pro 5G เริ่มวางจำหน่ายตั้งแต่วันที่ 5 มี.ค.เป็นต้นไป และหลังจากนี้จะมีรุ่นใหม่ทยอยเปิดตัวต่อเนื่องจากหลากหลายแบรนด์ เชื่อว่าปีนี้มีไม่ต่ำกว่า 28 รุ่น โดยลูกค้าที่ซื้อเครื่องพร้อมแพ็กเกจ 5 จีไม่จำกัดการใช้งาน (Unlimited) ของเอไอเอสจะได้ใช้ 5 จีฟรีไม่จำกัดจนถึงสิ้นเดือน มิ.ย.นี้ ส่วนลูกค้าเดิม (เปลี่ยน เครื่องใหม่) ได้ใช้ 5 จีฟรีเดือนละ 10 GB (กิกะไบต์) ไปจนถึงสิ้นเดือน มิ.ย.เช่นกัน ส่วนลูกค้าที่ซื้อเครื่องมาจากที่อื่น ได้สิทธิใช้ 5 จีฟรี จำนวน 10 GB เป็นเวลา 30 วัน.
เอไอเอส ปัจจุบันการติดตั้งโครงข่าย 5 จีครอบคลุมพื้นที่บริการในกรุงเทพมหานครและหัวเมืองใหญ่ประมาณ 25 ตารางกิโลเมตรแล้ว โดยเอไอเอสกำลังเดินหน้าขยายเครือข่าย 5 จีต่อเนื่อง
5G AIS,5 จี,AIS 5G,AIS,เอไอเอส,ประมูล 5 จี,มือถือ 5G,ข่าวทั่วไป